Næsta augnskoðun verður haldin 6. - 7. febrúar . Jens Kai Knudsen frá Danmörku mun koma og augnskoða fyrir félagið en augnskoðunin fer fram á skrifstofu félagsins Síðumúla 15 , 108 Reykjavík Tímapantanir í augnskoðun fara fram á skrifstofu HRFÍ eða í síma 588-5255 . Gefa skal upp ættbókarnafn eða ættbókarnúmer hunds og ganga frá greiðslu um leið og hundur er skráður . Ógreiddir tímar detta sjálfkrafa út sé ekki greitt fyrir tímann samdægurs . Síðasti skráningardagur í augnskoðun er miðvikudagurinn 29. janúar , eða fyrr ef allir tímar klárast og því biðjum við félagsmenn að vera tímalega að tryggja sér pláss . Síðasti dagur til að gera breytingar á skráningu er út þriðjudaginn 4. febrúar Augnskoðun hunda kostar 6.800 fyrir virka félagsmenn . Hundaeigendur , sem ekki eru félagsmenn í HRFÍ , en með hunda í ættbók HRFÍ , geta skráð sig í augnskoðun gegn hærra gjaldi þ.e. 17.000 kr . Auk þess skulu hundar sem taka þátt í viðburðum á vegum félagsins t.d. sýningum , veiði - hlýðni og sporaprófum svo og skapgerðarmati , einnig vera örmerktir ( húðflúr ) . Þetta ákvæði gildir fyrir alla hunda , óháð fæðingardegi . Nú er komið að fyrstu sýningu ársins sem verður alþjóðleg-norðurljósasýning og verður hún haldin í reiðhöll Fáks í Víðidal helgina 29. febrúar – 1. mars . Dómarar helgarinnar verða : Bo Skalin ( Svíþjóð ) , Harry Tast ( Finnland ) , Levente Miklós ( Ungverjaland ) , Ligita Zake ( Lettland ) og Tatjana Urek ( Slóvenía ) . Keppni ungra sýnenda fer fram á laugardeginum 29. febrúar og dómari keppninnar verður Theodóra Róbertsdóttir . ATHUGIÐ að breyting er á skráningu ungra sýnenda , sjá neðar . Búið er að opna fyrir skráningu á sýninguna og eru skráningafrestir eftirfarandi : Gjaldskrá 1 : 19. janúar , kl. 23:59 Gjaldskrá 2 : 2. febrúar , kl. 23:59 Umsóknir um meistaratitla , ættbókarskráningar , eigendaskipti , umskráningar á erlendum ættbókum , þurfa að hafa borist félaginu ásamt öllum viðeigandi gögnum og greiðslu Í SÍÐASTA LAGI FÖSTUDAGINN 17. JANÚAR til þess að tryggja að skráning náist . Breyting á skráningu ungrasýnenda , nú er hægt að skrá unga sýnendur á netinu og á skráningaeyðublaði líkt og hunda . Við skráningu þarf að gefa upp þann hund sem sýnandinn hyggist sýna í keppninni , en valið á hundi við skráningu er ekki bindandi og getur sýnandinn skipt um hund . Þeir ungu sýnendur sem eru á þrettánda aldurs ári skrá sig í yngri flokk í kerfinu en keppa á sýningunni í eldri flokki eins og reglur gefa til kynna um . Frá 1. janúar 2020 verður ekki hægt að skrá á sýningar í gegnum síma hjá skrifstofu HRFÍ . Tekið verður við skráningum á gjaldskrá 1 og 2 í gegnum netið en einnig er hægt að skrá á gjaldskrá 1 með skráningarblöðum . Skráningablöðin þarf að fylla út og undirrita ( eitt blað fyrir hvern hund á hverja sýningu ) . Skráningablöðum ásamt staðfestingu á greiðslu skal skila inn til skrifstofu , einnig er hægt að senda blöðin í tölvupósti eða bréf pósti . Að sjálfsögðu er hægt að hafa samband við skrifstofu og fá aðstoð . Sjá nánar HÉR Til þess að geta skráð þarf eigandi / eigendur hunds sem skráður er á sýningu HRFÍ að vera virkur félagsmaður , með greitt árgjald , í HRFÍ , eða félagi viðurkenndu af HRFÍ , það ár sem sýningin fer fram . DómaraáætlunEftirtaldir dómarar dæma tilgreindar hundategundir ( ekki allar tegundir tilgreindar ) . Aðrir dómarar sýningar sem hafa tilskilin réttindi eru varadómarar , forfallist dómari sem skráður er á tegund eða fjöldi skráðra hunda gerir það nauðsynlegt . Stjórn hefur reynt að halda gjaldskrá félagsins nær óbreyttri undanfarin ár en sér sig nú knúna til að gera gjaldskrárbreytingar . Launa - og neysluvísitala hefur hækkað umtalsvert síðustu tvö árin og þar með allur kostnaður við rekstur félagsins . Stjórn hefur því ákveðið að hækka félagsgjöldin um 12% , árlegt félagsgjald mun hækka úr 7.500 kr í 8.500 kr og hjónagjald úr 10.600 kr í 12.750 kr . Fullt gjald er fyrir annað hjónanna og hálft gjald fyrir hitt . Sýningargjöld munu hækka um 7% en þau hafa einnig staðið í stað undanfarin tvö ár . Breytingar hafa einnig verið gerðar á liðum í gjaldskrá vegna sýninga en nú mun öldungur vera á sama gjaldi á öllum sýningum og verður það heldur lægra en almennt gjald , hann mun þó ekki teljast til afsláttar á móti . Aðrir liðir í gjaldskrá hækka um c.a. 12% til samræmis við verðlagshækkanir . Ný gjaldskrá tekur gildi þann 1. janúar 2020 . Hundaræktarfélag Íslands óskar félagsmönnum gleðilegra jóla og farsældar á komandi ári . Við viljum þakka þeim fjölmörgu félagsmönnum sem starfað hafa í þágu félagsins á árinu og gert viðburði og fjölbreytta starfsemi Hundaræktarfélagsins að veruleika . Án ykkar framlags væri þetta ekki mögulegt . Við hlökkum til frekara samstarfs og samveru með mönnum og hundum á komandi ári . Um helgina fer Nordic Winner fram í Stokkhólmi , Svíþjóð , en landslið ungra sýnenda lagði af stað út í gær . Í liðinu eru þær Bergdís Lilja Þorsteinsdóttir , Elena Mist Theodórsdóttir , Snærún Ynja Hallgrímsdóttir Smith og Stefanía Stella Baldursdóttir og þjálfari liðsins er Rannveig Gauja Guðbjartsdóttir . Stelpurnar keppa á sunnudaginn og hefst forkeppnin kl. 8 á íslenskum tíma , ekki er sýnt frá þeirri keppni á netinu . Endilega bætið við “ hrfihundar ” á Snapchat og " hrfislands " á Instagram til að fylgjast með þeim . Við óskum stelpunum góðs gengis - Áfram Ísland ! Skrifstofan verður lokuð frá og með mánudeginum 23. desember og opnar aftur föstudaginn 3. janúar . Minnum á að hægt er að senda gögn á hrfi@hrfi.is og teljast þau móttekin þann dag sem þau eru send inn . Skrifstofan óskar öllum félagsmönnum gleðilegrar hátíðar ! Dómar hefjast kl. 9:00 í dómhringjum og er áætlað að úrslit hefjist kl. 14:30 . Hundur á sýningasvæði skal vera í stuttum taumi og tryggt að hundur sé ávalt undir stjórn ábyrgðaraðila hans . Við hvetjum fólk til þess að tryggja það að ræsta hundana ÁÐUR en komið er inn í höll og benda öðrum þátttakendum á að hirða upp eftir sína hunda fari það fram hjá þeim . Við óskum öllum góðs gengis og skemmtunar ! Hlökkum til að klára sýningarárið með stæl á flottu Winter Wonderlandsýningunni okkar !